A Night at the Opera

A Night at the Opera (בעברית: לילה באופרה) הוא האלבום הרביעי של להקת הרוק הבריטית קווין שיצא בשנת 1975. שם האלבום נלקח בהשראה משם הסרט המפורסם של האחים מרקס, לילה באופרה. באלבום זה הלהקה המשיכה בשילוב הייחודי שלה בין מוזיקת רוק למוזיקה קלאסית ואופרה (כפי שנרמז משם האלבום), הבא לידי ביטוי בחלק מהשירים (בעיקר אלו שנכתבו על ידי פרדי מרקיורי). האלבום מציג גם צדדים נוספים וסגנונות מגוונים, החל ממוזיקת קאנטרי בשיר '39, ועד הארד רוק בשירים "Sweet Lady" ו-"I'm in Love with My Car". האלבום כולל שני שירים שהפכו לסימני ההיכר של קווין, "Love of My Life" ו-"Bohemian Rhapsody", שנבחר בשנת 2000 כשיר המילניום בבריטניה. כמו כן, ניתן למצוא באלבום מאפיינים של ההומור המייחד את הלהקה, הבא לידי ביטוי בשירים Lazing on a Sunday Afternoon, Seaside Rendezvous ו-Good Company בהם נעשה שימוש בכלי נגינה לא "קונבנציונליים", כגון משרוקיות מסוגים שונים, קאזו ואף שימוש במיתרי הקול בצורה הומוריסטית. לצד ההומור, ישנו גם השיר Death on Two Legs, המאופיין באנרגיות שליליות ואגרסיות, הן בלחנים והן במלל. השיר "הוקדש" למנהל קודם של הלהקה, נורמן שפילד, אשר לטענת הלהקה רימה אותה בתחילת דרכה וגזל מהם את כספם. בנוסף לכך, A Night At The Opera הוא האלבום היחיד של קווין אשר נמצא ברשימת 500 האלבומים הגדולים בכל הזמנים הרולינג סטון, במקום ה-231. ערך מורחב – You're My Best Friend "You're My Best Friend" נכתב על ידי ג'ון דיקון. השיר הופיע גם באלבום Live Killers שיצא ב-1979 ובאוסף Greatest Hits שיצא ב-1981. דיקון כתב את השיר לאשתו, ורוניקה. השיר אמור להתנגן בפסנתר חשמלי על ידי דיקון בנוסף לגיטרה בס. בהופעות חיות, הלהקה השתמשה בדרך כלל בפסנתר כנף לשיר, ולא בפסנתר חשמלי. פרדי מרקיורי ניגן בו, בעוד דיקון ניגן על הבס. בקליפ רואים את חברי הלהקה באולם ענק שמוקף באלפי נרות, כולל נברשת התלויה מהתקרה. הווידאו צולם בקיץ 1976. בקליפ רואים את ג'ון דיקון מנגן על פסנתר כנף, אף על פי שבהקלטה הוא מנגן על פסנתר אלקטרוני. ה"על-טבעיים" הוציאו גרסת כיסוי לשיר ב-1998, כבי-סייד לסינגל שלהם "Everest". "The Prophet's Song" הולחן על ידי גיטריסט הלהקה בריאן מיי כששם השיר היה "People of the Earth" ("אנשי כדור הארץ"). בתוכנית הרדיו In the Studio with Redbeard, מיי הסביר בפרק על האלבום שהוא כתב את השיר אחרי חלום שהיה לו על מבול גדול בזמן שהוא התאושש ממחלה בעת הקלטת האלבום Sheer Heart Attack, חלום זה הוא המקור של חלק מהמילים. מיי בילה כמה ימים בכתיבת והלחנת השיר, ולבסוף הוסיף את שירת הקאנון המושר על ידי סולן הלהקה פרדי מרקיורי. לקול נוסף גם קאנון אינסטרומנטלי אשר הופק על ידי מיי והוספו לו כמה אפקטים. לשיר יש השפעה כבדה מז'אנר הרוק המתקדם. משך השיר 8 דקות, מה שהופך אותו לשיר הארוך ביותר של קווין (אם לא מחשיבים את הקטע האינסטרומנטלי חסר השם מהאלבום Made in Heaven). החלום של מיי היה על המבול עם מילים המתייחסות לתנ"ך ותיבת נוח. פרדי מרקיורי - זמרה (1, 2, 4, 6-9, 11), קולות רקע (1-9, 11), פסנתר בוזנדורפר (1-3, 7, 9, 11), פסנתר ג'אנגל (7) בריאן מיי - גיטרה חשמלית (1-6, 7-12), קולות רקע (1, 3-6, 8, 10, 11), גיטרה אקוסטית (5, 8, 9), זמרה (5, 10), קוטו (8), נבל (9), יוקולילי (10) רוג'ר טיילור - תופים (1-4, 6-11), קולות רקע (1, 3-8, 11), כלי הקשה (2, 5, 7, 9, 11, 12), זמרה (3), גיטרה חשמלית (3) ג'ון דיקון - בס (1-4, 6-11), פסנתר חשמלי (4), קונטרבס (1, 5) מדיה וקבצים בנושא A Night at the Opera בוויקישיתוף מידע על האלבום A Night at the Opera באתר MusicBrainz מידע על האלבום A Night at the Opera באתר AllMusic האלבום A Night at the Opera באתר Discogs האלבום A Night at the Opera באתר ספוטיפיי האלבום A Night at the Opera באתר Yandex.Music (ברוסית) האלבום A Night at the Opera באתר יוטיוב 500 Greatest Albums of All Time